ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 17ΗΣ ΔΕΚΕΜΒΡΙΟΥ 1981. - PIERRE GRATREAU ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - "ΥΠΑΛΛΗΛΟΣ - ΠΡΟΑΓΩΓΗ". - ΣΥΝΕΚΔΙΚΑΖΟΜΕΝΕΣ ΥΠΟΘΕΣΕΙΣ 156/79 ΚΑΙ 51/80.



Συλλογή της Νομολογίας του Δικαστηρίου 1981 σελίδα 03139



Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Διάδικοι

Στίς συνεκδικαζόμενες υποθέσεις 156/79 καί 51/80 ,

PIERRE GRATREAU , υπάλληλος τής Επιτροπής τών Ευρωπαϊκών Κοινοτήτων , κάτοικος Frascati ( Ιταλίας ), επικουρούμενος καί εκπροσωπούμενος από τόν Ernest Arendt , δικηγόρο Λουξεμβούργου , 34Β , rue Philippe-II , τόν οποίο ωρισε καί αντίκλητό του ,

προσφεύγων ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τόν Joern Pipkorn , μέλος τής νομικής της υπηρεσίας , επικουρούμενο από τόν Daniel Jacob , δικηγόρο Βρυξελλών , 93 , avenue Brillat-Savarin , 1050 Βρυξέλλες , μέ αντίκλητο στό Λουξεμβούργο τόν Mario Cervino , νομικό σύμβουλο τής Επιτροπής , κτίριο Jean Monnet , Kirchberg , Λουξεμβούργο ,

καθ’ ης ,

Αντικείμενο της υπόθεσης

πού έχουν ως αντικείμενο , κατά τό παρόν στάδιο τής διαδικασίας :

1 . τήν ακύρωση τών αποφάσεων τής Επιτροπής , τής 9ης Νοεμβρίου καί τής 20ής Δεκεμβρίου 1978 αντιστοίχως , περί καταρτίσεως , οσον αφορά τούς μονίμους υπαλλήλους πού υπάγονται στίς «έμμεσες ενέργειες» , τού πίνακος τών υπαλλήλων τής κατηγορίας Α , πού αμείβονται από τίς πιστώσεις ερεύνης καί κρίνονται ως οι αξιότεροι γιά προαγωγή στόν βαθμό Α 4 κατά τήν οικονομική χρήση 1978 , καί τού πίνακος τών πράγματι προαχθέντων υπαλλήλων κατά τήν χρήση αυτή , καθ’οσον δέν περιελήφθη στούς πίνακες αυτούς τό όνομα τού προσφεύγοντος·

2.τήν κατάταξη τού προσφεύγοντος στό κλιμάκιο 7 τού βαθμού Α 4 από 1ης Ιανουαρίου 1981 , πρός αποκατάσταση τής ζημίας τήν οποία υπέστη .

Σκεπτικό της απόφασης

15 Μέ τήν παρεμπίπτουσα απόφασή του τής 18ης Δεκεμβρίου 1980 , τό Δικαστήριο ( δεύτερο τμήμα ) έκρινε οτι , σέ μία περίπτωση οπως η κρινομένη , η πλημμέλεια τής διαδικασίας προαγωγής ως πρός τόν προσφεύγοντα , πού διαπιστώθηκε στήν ίδια αυτή απόφαση , δηλαδή τό γεγονός οτι κακώς ετέθη στόν φάκελό του η έκθεση βαθμολογίας του γιά τήν περίοδο 1973-75 καί τό γεγονός οτι η έκθεσή του γιά τήν περίοδο 1975-77 δέν ηταν οριστική , δέν αρκούσε γιά νά ακυρωθούν οι διενεργηθείσες προαγωγές , εκτός άν απεδεικνύετο οτι η πλημμέλεια αυτή ηδύνατο νά ασκήσει αποφασιστική επιρροή στήν διαδικασία προαγωγών .

16 Τά έγγραφα πού προσήγαγε η Επιτροπή μεταγενεστέρως επιτρέπουν νά διαπιστωθεί οτι , ακόμη καί άν η έκθεση βαθμολογίας τού προσφεύγοντος γιά τήν περίοδο 1973-75 ειχε τροποποιηθεί μέ τόν ίδιο τρόπο , οπως καί η έκθεση γιά τήν περίοδο 1975-77 , καί ακόμη καί άν η έκθεση αυτή ηταν οριστική κατά τήν διεξαγωγή τής προσβαλλομένης διαδικασίας προαγωγών , οι βαθμοί πού έλαβαν γιά τίς ίδιες περιόδους οι πράγματι προαχθέντες υπάλληλοι ηταν συνολικώς ανώτεροι από εκείνους πού έλαβε ο προσφεύγων . Καμμία ένδειξη στά περιγραφικά μέρη τών οριστικών εκθέσεων δέν επιτρέπει νά υποτεθεί οτι οι αντίστοχοι βαθμοί δέν εστηρίχθησαν σέ αντικειμενική εκτίμηση .

17 Δέν απεδείχθη , συνεπώς , οτι η διαπιστωθείσα πλημμέλεια ηδύνατο νά ασκήσει αποφασιστική επιρροή στήν διαδικασία τών προαγωγών . Γιά τόν λόγο αυτό , τό Δικαστήριο δέν δύναται νά δεχθεί τά κύρια αιτήματα τού προσφεύγοντος πού ανατύσσονται στίς παρατηρήσεις του τής 9ης Αυγούστου 1981 .

18 Όσον αφορά τά επικουρικά αιτήματα , περί προσαγωγής προσθέτων εγγράφων από τήν Επιτροπή , πρέπει , κατά πρώτο λόγο , νά υπογραμμισθεί οτι η προσφυγή στρέφεται αποκλειστικώς καί μόνο κατά τής διαδικασίας προαγωγών εντός τής οικονομικής χρήσεως 1978 . Πρός τήν διαδικασία αυτή ειναι άσχετα τά έγγραφα πού αφορούν τίς χρήσεις 1979 καί 1980 , τήν προσαγωγή τών οποίων ζητεί ο προσφεύγων .

19 Κατά δεύτερο λόγο , πρέπει νά υπομνησθεί οτι ο μόνος λόγος , τόν οποίο επικαλείται ο προσφεύγων στήν προσφυγή του , ανάγεται μόνο στίς εκθέσεις βαθμολογίας του γιά τίς περιόδους 1973-75 καί 1975-77 . Τό γεγονός οτι ο προσφεύγων , στίς παρατηρήσεις του τής 9ης Αυγούστου 1981 , εγείρει αμφιβολίες ως πρός τό άν τά αρμόδια γιά τίς προαγωγές όργανα καί η αρμοδία γιά τούς διορισμούς αρχή έλαβαν επαρκώς υπ’ όψη άλλες περιστάσεις , συνιστά προβολή νέου ισχυρισμού . Ο ισχυρισμός αυτός δέν στηρίζεται σέ νομικά καί πραγματικά στοιχεία πού προέκυψαν κατά τήν διάρκεια τής διαδικασίας ενώπιον τού Δικαστηρίου . Πρέπει , συνεπώς , νά απορριφθεί ως απαράδεκτος σύμφωνα μέ τίς διατάξεις τού άρθρου 42 παράγραφος 2 τού κανονισμού διαδικασίας .

20 Γιά τούς λόγους αυτούς , δέν δύναται νά γίνουν δεκτά ούτε τά αιτήματα πού υπέβαλε ο προσφεύγων επικουρικώς μέ τίς παρατηρήσεις του τής 9ης Αυγούστου 1981 .

Απόφαση για τα δικαστικά έξοδα

Επί τών δικαστικών εξόδων

21 Σύμφωνα μέ τό άρθρο 69 παράγραφος 2 τού κανονισμού διαδικασίας , ο ηττηθείς διάδικος καταδικάζεται στά δικαστικά έξοδα , εφ’ οσον υπήρχε σχετικό αίτημα . Εν τούτοις , σύμφωνα μέ τό άρθρο 70 τού κανονισμού διαδικασίας , προκειμένου περί προσφυγών τών υπαλλήλων τών Κοινοτήτων , τά όργανα φέρουν τά έξοδά τους .

22 Όσον αφορά τήν υπόθεση 51/80 , στήν οποία η προσφυγή απερρίφθη ως απαράδεκτη μέ τήν παρεμπίπτουσα απόφαση τής 18ης Δεκεμβρίου 1980 , πρέπει , κατ’ εφαρμογή τών ανωτέρω διατάξεων , κάθε διάδικος νά φέρει τά δικαστικά του έξοδα .

23 Ως πρός τήν υπόθεση 156/79 , καί οι δύο διάδικοι εζήτησαν νά φέρει η Επιτροπή τό σύνολο τών δικαστικών εξόδων . Σ’αυτήν πρέπει , συνεπώς , νά επιβληθεί τό σύνολο τών δικαστικών εξόδων , περιλαμβανομένων καί τών δικαστικών εξόδων τού προσφεύγοντος .

Διατακτικό

Διά ταύτα

ΤΟ ΔΙΚΑΣΤΗΡΙΟ ( δεύτερο τμήμα )

κρίνει καί αποφασίζει :

1 ) Στήν υπόθεση 156/79 απορρίπτει τήν προσφυγή .

2)Στήν υπόθεση αυτή η Επιτροπή φέρει τό σύνολο τών δικαστικών εξόδων , περιλαμβανομένων καί τών δικαστικών εξόδων τού προσφεύγοντος .

3)Όσον αφορά τήν υπόθεση 51/80 , στήν οποία η προσφυγή απερρίφθη ως απαράδεκτη μέ τήν παρεμπίπτουσα απόφαση τής 18ης Δεκεμβρίου 1980 , κάθε διάδικος φέρει τά έξοδά του .